**ZAKON**

**O IZMJENI IZBORNOG ZAKONA REPUBLIKE SRPSKE**

Član 1.

U Izbornom zakonu Republike Srpske („Službeni glasnik Republike Srpske“, br. 34/02, 35/03, 24/04, 19/05, 24/12 i 109/12) u članu 39. u stavu 1. tačka 1. mijenja se i glasi:

„Izborna jedinica 1 sastoji se od grada Prijedor i opština: Krupa na Uni, Novi Grad, Kozarska Dubica, Oštra Luka i Kostajnica.“

Tačka 5. mijenja se i glasi:

„Izborna jedinica 5 sastoji se od grada Doboj i opština: Petrovo, Stanari i Teslić.“

Tačka 6. mijenja se i glasi:

„Izborna jedinica 6 sastoji se od grada Bijeljina i opština: Šamac, Donji Žabar, Pelagićevo, Lopare, Ugljevik, te birača iz Brčko Distrikta Bosne i Hercegovine koji su registrovani za glasanje u Republici Srpskoj.“

Tačka 7. mijenja se i glasi:

„Izborna jedinica 7 sastoji se od grada Zvornik i opština: Osmaci, Šekovići, Vlasenica, Bratunac, Srebrenica i Milići.“

Tačka 9. mijenja se i glasi:

„Izborna jedinica 9 sastoji se od grada Trebinje i opština: Višegrad, Istočni Mostar, Nevesinje, Kalinovik, Gacko, Foča, Novo Goražde, Čajniče, Rudo, Berkovići, Ljubinje i Bileća.“

Član 2.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-502/18 PREDSJEDNIK

Datum: 16. maj 2018. godine NARODNE SKUPŠTINE

***Nedeljko Čubrilović***